Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
1 ต.ค. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index บวกบางๆ 4.10 จุด (0.28%) ปิดภาคเช้าที่ 1,353.10 จุด โดยมีมูลค่าการซื้อขาย 12,616 ล้านบาท 
– Most Positive Impact: CPALL (+0.94 จุด) SCB (+0.89 จุด) ADVANC (+0.63 จุด)
– Most Negative Impact: SCC (-0.25 จุด) KTIS (-0.22 จุด) BAY (-0.19 จุด)
จุดสังเกต: มูลค่าการซื้อขายเบาบางเพียง 1.26 หมื่นล้านบาท ขณะที่วันนี้กลุ่มอุตสาหกรรมที่ขับเคลื่อนตลาดส่วนจะเป็นแค่ทำ Technical Rebound (พลังงาน สื่อสาร ธนาคาร โรงพยาบาล) ทำให้ช่วงบ่าย SET Index น่าจะขึ้นแรงๆยาก และเสี่ยงที่จะถูกกดในช่วงท้าย  
 
แนวโน้มตลาดบ่าย  
“ขาดแรงขับ บ่ายนี้ดัชนีน่าจะซึมในกรอบ และอาจลงทดสอบ 1,350 จุด” ตลาดป้อแป้และดูเป๋ๆ ยังไงชอบกล มูลค่าการซื้อขายน้อยทรมาณใจกันสุดๆ 1.26 หมื่นล้านบาท (ต่ำกว่าเฉลี่ยเดือน ก.ย.2558 ที่ 1.7 หมื่นล้านบาท และเฉลี่ยปี 2558 ที่ 1.99 หมื่นล้านบาท) การเคลื่อนไหวของแต่ล่ะกลุ่มอุตสาหกรรมที่ปรับเพิ่มขึ้นส่วนใหญ่จะเป็นกลุ่มที่ลงหนักในช่วงก่อนหน้า เช่น พลังงาน สื่อสาร โรงพยาบาล ธนาคารฯ ทำให้การฟื้นตัวบางๆในวันนี้ดูเป็นเพียงแค่การทำ Technical Rebound และด้วยมูลค่าการซื้อขายที่เบาบาง อาจทำให้ช่วงบ่ายดัชนีมีโอกาสโดนสอดขาย ทำให้ SET น่าจะแกว่งซึมลงและอาจต้องลงทดสอบ 1,350 จุดอีกครั้ง
คืนนี้ตลาดหุ้นสหรัฐน่าจะมีโอกาสขึ้นต่อีกวัน เนื่องจากตลาดน่าจะผ่อนคลายต่อประเด็นการตัดสินใจของ Fed หลังการแถลงของคุณ เจเน็ต เยลเลน ประธานธนาคารกลางสหรัฐ Fed ที่หลุยส์เซียน่าช่วงเช้าตรู่ตามเวลาไทยวันนี้ ไม่ได้ระบุถึงนโยบายการเงินหรือแนวโน้มเศรษฐกิจสหรัฐ แต่เน้นไปที่การพูดถึงเรื่อง การลดกฎระเบียบที่ไม่จำเป็น เพื่อลดการสร้างภาระแก่ธนาคารขนาดเล็กและบริษัทด้านการเงินขนาดเล็กที่เฟดกำกับดูแลอยู่ เช่นดัยวกับการแถลงของ คุณ วิลลเยม ดัดลีย์ ก็ไม่ได้พูดถึงเรื่องนโยบายการเงินหรือการขึ้นดอกเบี้ย แต่เน้นไปที่การพูดถึงสภาพคล่องในตลาดพันธบัตรล้วนๆ 
 
ประเด็นจับตา/ติดตาม: 
 (+/-) วันนี้ติดตาม ISM ภาคการผลิตของสหรัฐ ตลาดคาดไว้ที่ 50.6 จุด (ลดจากเดือน ส.ค.2558 ที่ 51.1 จุด) และ 2 ต.ค. ตัวเลขการจ้างงานนอกภาคเกษตร ตลาดมองไว้ที่เพิ่มขึ้น 2 แสนตำแหน่ง และอัตราการว่างงานของสหรัฐ ตลาดคาดไว้ที่ 5.1% 
– หุ้นแนะนำ: เลือกหุ้นที่ได้ประโยชน์จากการอ่อนค่าของเงินบาท โดยเลือก SVI และหุ้นที่ได้ประโยชน์จากนโยบายกระตุ้นภาคอสังหาฯ PS
– หุ้นเก็งกำไรบ่าย : BEAUTY รอรับที่ 4.68 บาท เพื่อรอทำกำไรที่ 4.76 บาท ตัดขาดทุนที่ 4.64 บาท 
 
Investment Theme 
– Value Play กลุ่มพลังงานจากระดับ Valuation ที่น่าสนใจ (PER และ PBV ต่ำที่สุดในรอบหลายปี) IRPC  หุ้นที่คาดได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON วัสดุก่อสร้าง SCC TASCO กลุ่มสินเชื่อส่วนบุคคล AEONTS SAWAD กลุ่มค้าปลีก GLOBAL HMPRO ROBINS กลุ่มยานยนต์ SAT กลุ่มอสังหาฯ PS หุ้นได้ประโยชน์จากเงินบาทอ่อนค่า SVI VNG และ หุ้น 2H2015 Earning Growth MINT CENTEL CPN AOT  